Borgå Landdag
Borgå Landdag, forsamling 1809, som blev indkaldt af kejser Aleksander 1. under Den Russisk-svenske Krig. 
Her modtog Aleksander 1. som landets nye storfyrste Finlands stænders ed og indfriede selv sine løfter fra krigsudbruddet ved at garantere den fortsatte gyldighed af svensketidens love og forfatninger. 
Til sidst erklærede kejseren Finland for ophøjet blandt nationernes tal. Senere anså finnerne denne begivenhed for det statsretlige grundlag for landets autonomi.